په تېرو ۱۲ ورځو کې د افغانی سرې میاشتې روغتیایی مرکز تورخم کې ۲۲۳۳ کډوالو ته روغتیایی خدمات وړاندې کړی دی. نن چهارشنبه چې د روان سپوږمی کال د جمادی الثانی ۲۱مه نېټه ده، تورخم کې د افغانی سرې میاشتې روغتیایی مرکز د کډوالو په عمری پنډغالی کې په تېرو ۱۲ ورځو کې ۲۲۳۳ اړمنو کډوالو ته روغتیایی خدمات وړاندې کړی دی. دا په داسې حال کې ده، چې په تېرو دوه میاشتو کې د افغانی سرې میاشتې روغتیایی مرکز تورخم کې ۲۹۰۶۵ تنه کډوالو ته روغتیایی خدمات وړاندې کړی، چې له ډلې یې ۱۰۱۴ تنه ټپیان، ۱۴۹۸۲ تنه او پی ډی ناروغان او پاتې د روانی ستونزو کسان شامل دی. د یادونې وړ ده، د روانې سپوږمیزې میاشتې په ۱۵مه نېټه د تورخم فرضیې کرښې دروازې ته څېرمه د افغانی سرې میاشتې یو بل روغتیایی مرکز پرانسته هم وشوه.